Norsk Flyindustri Finnmark 5A

Norsk Flyindustri, Finnmark 5A var et norskbygget amfibiefly, bygget hos Norsk Flyindustri på Fornebu sist på 1940-tallet.

Flyet var konstruert av Birger Hønningstad og var et konvensjonelt to-motors amfibium, med et spesielt konstruert opptrekkbart kombinert ski-/hjulunderstell.
Det var tiltenkt rollen som ambulansefly for Finnmark. Det hadde sin første flyvning 17. september 1949.

Vinteren 1951/52 ble det modifisert ved at det opptrekkbare understellet og sponsonene ble fjernet og destabiliserende flottørene på vingene ble montert. Flyet ble dermed et rent sjøfly.
I 1955 ble Finnmark leid ut til Vestlandske Luftfartsselskap som brukte det i en rute på Vestlandet mellom Bergen, Haugesund og Stavanger.
I 1958 ble det solgt til Norrønafly som brukte det til transport av fersk fisk fra Mørebyene til Oslo.

Frem til 1954 hadde Finnmark midletidig registrering LN-10 og fikk da permanent registrering LN-BFF. Luftedyktighetsbeviset utløp i 1961. Det ble hugget i 1965. Det ene motordekslet gikk klar av skraphandlerens øks og finnes nå på Norsk Luftfartsmuseum i Bodø.

Spesifikasjoner

Dimensjoner
Besetning: 2
Kapasiet: 12 passasjerer, alt. 1 000 kg. last.
Lengde : 14,12 m.
Vingespenn 19,05 m.
Vingeareal : 48,5 m².
Vekt, netto : 4 503 kg.
Vekt, lastet: 5 950 kg
Motorer 2x Pratt & Whitney stjernemotorer, 600 hk hver.

Ytelser
Max. hastighet:300 km/t.
Marsjfart: 250 km/t.
Klatrefart : 5,6 m/s.

Referanser

Eksterne lenker 
 Flyet 5-A "Finnmark" med registrering LN-10 står på en tralle.
Luftfartøy produsert i Norge
Tomotors propelldrevne luftfartøy
Passasjerfly
Sjøfly